# Navodila počitniški objekt Barbariga

**- UPORABA OBJEKTA in PREVZEM KLJUČEV:**

Uporaba počitniškega objekta in prevzem ključev sta možna le na podlagi napotnice, ki jo izda recepcija strokovne službe MNZ, Rocenska 56, 1211 Ljubljana-Šmartno. Osebam, ki na napotnici niso navedene, prenočevanje ni dovoljeno.

Ključe za počitniški objekt prevzamete v recepcijski službi v Barbarigi (Barbariga Nova, d. o. o., tel. 000385 52 528 113, GSM 00385 98 348 261), in sicer v poletni sezoni od 23. 6. do 31. 8. 2023 vsak dan od 8.00 do 21.00. Izven sezone je recepcija odprta od ponedeljka do sobote od 8.00 do 13.00. V nedeljo je recepcija zaprta. Ob odhodu vrnite ključe prosim nazaj na recepcijo.

**V kolikor bodo gosti želeli dvigniti ključe izven delovnega časa recepcije in se o tem ne bodo predhodno dogovorili z recepcijo, jim bo na recepciji  zaračunano 50 € stroškov.**

# - TURISTIČNA TAKSA IN PRIJAVNINA:

Turistično takso in strošek prijave plačate ob prevzemu ključev na recepciji v Barbarigi.

Turistična taksa:

* odrasli od 18. leta naprej **1,33 € oz. 10,02 KN/dan**,
* otroci in mladostniki od 12. do 18. leta **0,66 € oz. 5,01 KN/dan**,
* otroci do 12. leta so plačila takse oproščeni.

Strošek prijave po osebi je **4 € oz. 30,14 KN/osebo**.

# OPREMLJENOST (DROBNI INVENTAR):

Počitniška enota je opremljena za bivanje in kuhanje. **S seboj prinesite posteljnino (rjuhe in prevleke), brisače, kuhinjske krpe in čistila.**

Prosimo, da ob prihodu v počitniški objekt pregledate drobni inventar. **Ob odhodu** ste dolžni počitniški objekt **počistiti.**

Pred odhodom izključite in očistite hladilnik (vrata pustite priprta), izključite TV sprejemnik in svetila. Ogrevalne naprave naj bodo izključene.

# SPOROČANJE MOREBITNIH OKVAR:

V času obratovanja recepcije v Tacnu (od ponedeljka do petka: od 8. do 12. ure, tel. 01/514-71-79), ko recepcija v Tacnu ne obratuje, pa okvare sporočajte recepcijski službi v Barbarigi.

* **PARKIRANJE:**

Iz naselja smo prejeli informacijo, da je zasebno podjetje na parkiriščih pred apartmaji neupravičeno pričelo pobirati parkirnino (listke zatikajo za vetrobransko steklo in nastavljajo lisice neplačnikov). Za brezplačno parkiranje vozil je mesto Vodnjan v Barbarigi uredilo na svojih javnih zemljiščih brezplačna parkirna mesta. Informacije o brezplačnem parkiranju dobite ob prijavi na recepciji v Barbarigi (Barbariga Nova d. o. o.).

# PROSIMO, DA UPOŠTEVATE POSEBNA PRAVILA UPORABE OBJEKTOV POČITNIŠKE DEJAVNOSTI MNZ (HIŠNI RED)

* **PROSIMO, DA OSTANKOV HRANE NE PUŠČATE V POČITNIŠKI ENOTI**
* **V POČITNIŠKI OBJEKT JE PREPOVEDANO VODITI DOMAČE ŽIVALI**
* **V POČITNIŠKEM OBJEKTU JE PREPOVEDANO KADITI**